text: Fodbold og golf for proffer
  26 april 2012 kl. 14.05
  Fodboldspillerne fra 1. divisionsholdet Vejle Boldklub Kolding havde i dag henlagt træningen til usædvanlige omgivelser på Vandel Fodboldgolfbane.
  Som ordet siger er det altså golf, der spilles med en fodbold i stedet for en golfkugle - og køllerne er skiftet ud med ben og fødder. Så handler det om at få bolden i hul på så få skud som muligt. Spillerne fik en god gang træning i præcisions-pasninger - og det lykkedes da også at få bolden i hul - endda flere gange.
  